Det der var ventet som en svær opgave blev klaret mere end overbevisende af AaB, da holdet fredag uddelte håndboldlektioner i Lemvig.

Nordjyderne bankede vestjyderne med hele 26 - 39, og allerede ved pausen viste en femmålsføring hvor det bar hen ad. Jonas Larholm blev suveræn topscorer for AaB med ti kasser. Med sejren ligger AaB nu på andenpladsen i Jack & Jones-ligaen, a-point med Skjern på tredjepladsen. Århus Håndbold og Team Tvis-Holstebro har et point færre, men begge hold har også én mindre kamp i tabellen.